АЖӘАБЖЬҚӘА
12.08.2015
Ирина Мироновеи, Лука Гаделиеи (аорҕан), Кристина Ешҧҳаи (асопрано) Пицундатәи аныхабааҿы амузыка-поезиатә хәылҧазы аҟны иқәгылоитПицундатәи аорҕан аиубилеитә шықәса азгәаҭара аҳәаа иҭагӡаны Москватәи аҧсуа диаспора иҟанаҵо аспонсортә цхыраарала даҽа концертк мҩаҧысуеит нанҳәамза 17 рзы Пицундатәи аныхабаа Аҳәынҭқарратә концерттә зал аҟны.
Пицундатәи аныхабааҟны раҧхьаӡакәны амузыкатә-поезиатә хәылҧазы “Ажәа аҟнытә амузыка ашҟа” аформат иалагӡаны имҩаҧгахоит аконцерт.
Апоезиатә аҧҵамҭақәа дрыҧхьоит Ирина Миронова. Лука Гаделиеи (орҕан) Кристина Ешҧҳаи (асопрано) ҷыдала апрограмма аздырхиеит. Ари аконцерт аҟны инагӡахоит иеиуеиҧшым амузыкатә хаҿсахьақәа: адраматә, алирикатә, алакәтә, амистикатә. Аконцерт амузыкатә программа зегьы еиларсуп апоезиа-синтез ажанрқәа, аамҭақәа, астильқәа рыла. Ирина Миронова, иеицырдыруа аклипмеикер, арежиссиор, актриса аконцерттә зал анпхгара иҟанаҵаз ааҧхьара иақәҿыҭны Пицундатәи аорҕан аиубилеитә шықәса азгәаҭара лҽалылрхәит.
Режиссиорк лаҳасабала лара лбаҩхатәра ахә ҳаракны иршьахьеит аестрадатә шәаҳәаҩцәа рыҩныҵҟа. Уи аус рыцлухьеит А.Пугачиова, К.Орбакаите, Л.Ваикуле, Н.Басков, Агәыҧ Би-2 уб. егь.
Аконцерт еиҿнаакит Пицундатәи аныхабаа Аҳәынҭқарратә концерттә зал.
Аконцерт алагамҭа: 20.00.
376